SARL-NUUS - SONDAG 13 SEPTEMBER 2009 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die web: www.sarl.org.za. Klik 
op ARMI en volg die skakels soos aangedui. Vir oudio via Echolink, koppel 
met ZSOJPL-R. Hierdie, en vorige bulletins, kan van www.sarl.org.za afgelaai 
word en u kan ook daar inteken om toekomstige bulletins per e-pos te ontvang. 
U nuusleser is (naam en roepsein), op 145,725 MHz vanuit Pretoria, met her- 
leidings op 28,325, 14,235, 10,130, 7,066 en 3,695 MHz ESB asook op 52,750, 
438,825 en 1 297 MHz FM in die Pretoria-gebied. (Ander nuuslesers verander 
soos toepaslik). 


STIL SLEUTEL 


Dit is met leedwese dat die afsterwe van Nico Smit, ZSGATP, van Pretoria na 
'n lang siekbed aangekondig moet word. Ons betuig ons innige meegevoel met 
Sy vrou, familie en vriende. 


(Pouse) 
In die nuus vandag; 
SUMBANDILASAT GEREED VIR LANSERING 


SARL, SC-BONA EN DIE GAUTENG DEPARTMENT VAN ONDERWYS 
TEKEN N MEMORANDUM VAN OOREENKOMS 


SARL- EN OKOSAVERGARDERING 
HAMNET AKTIWITEIT IN EKURHULENI 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


SUMBANDILASAT GEREED VIR LANSERING 


SumbandilaSat is geskeduleer om oor twee dae vanaf Baikonur in Kazakhstan 
gelanseer te word. SA AMSAT se webwerf by www.amsatsa.org.za, sal opgeda- 
teer word soos inligting beskikbaar word. Daar is n mooi foto wat die satelliet 
op die lanseringsplatform gemonteer reg onder die hoofloonvrag toon. 


SARL, SC-BONA EN DIE GAUTENG DEPARTMENT VAN ONDERWYS 
TEKEN N MEMORANDUM VAN OOREENKOMS 


SARL-President, Rassie Erasmus, het Vrydag n memorandum van ooreenkoms 
met die Sci-Bona Wetenskapontdekkingsentrum en die Gauteng Department 
van Onderwys onderteken om die bekendstelling van amateurradio as n kur- 
rikulumvak in grade 10 -12 van tegnologiese hoërskole te fasiliteer. Dit sal in 
2010 in 25 Gautengse hoërskole geloods word. Leerders sal werk om n ZU- 
lisensie te verwerf. Die SARL werk saam met die department en Sci-Bona om 


n modulestelsel te ontwikkel wat die Klas B sillabus sal dek. n Aantal on- 
derwysers is alreeds opgelei en het Vrydag die Klas A eksamen afgelê. As deel 
van die projek word daar gepoog om die loodsskole toe te rus met amateur 
radiostasies waarmee leerders die praktiese aspekte van amateurradio kan leer. 
Verdere besonderhede sal in toekomstige SARL-nuusberigte verskyn. 


SARL- EN OKOSAVERGADERING 


Verlede Dinsdag het die eerste van die gereelde kwartaallikse koërdineringsver- 
gaderings tussen OKOSA en die SARL by die kantore van die owerheid plaas- 
gevind. Hierdie vergadering het lank geneem om verwesenlik te word aangesien 
die basiese ooreenkoms om n permanente skakelkomitee te stig alreeds in Febru- 
arie 2008 bereik is. Die SARL was deur Hans van de Groenendaal, ZS6GAKV, 
en Mark Zank, ZSGYES, verteenwoordig. n Aantal sake rakende amateurradio 
was bespreek en sal verder behandel word tydens die volgende vergadering in 
November. OKOSA het die SARL ingelig dat hulle werksaam is aan hersiening 
van die radioregulasies as deel van n projek om die regulasies in lyn te bring 
met die elektroniese kommunikasiewet. Die SARL sal binne die volgende paar 
maande geleentheid kry om kommentaar op die nuwe voorstelle te lewer wan- 
neer dit openbaar gemaak word. Oor die kwessie rondom lisensiefooie neem 
OKOSA kennis van die SARL se besware en voorstelle maar geen finale besluit 
is nog geneem oor die herstrukturering van lisensiefooie nie. Die voorstelle is 
nog in die komiteestadium. Suid-Afrikaners sal binnekort toegang kry tot die 
LF-spektrum van 1385,7 tot 137,8 kHz. OKOSA het ingestem om die WRCOT7- 
voorstelle te implementeer en het die proses begin om dit in die Staatskoerant 
te publiseer. OKOSA het n voorstel deur Mark Zank aanvaar dat alle doku- 
mente en afskrifte van dokumente voortaan deur die SARL waargemerk sal word 
deur die gebruik van n veilige embosseringstempel. OKOSA het versoek dat die 
SARL n prosedure uitwerk om te verseker dat slegs egte dokumentasie voorgelê 
sal word as deel van die lisensieëringsreëlings. 


HAMNETAKTIWITEIT IN EKURHULENI 


Amateurradio lewer n bydra tot die “Stap teen Misdaad” in Eastleigh, Eden- 
vale. Die geleentheid was gereël deur Edenvale SAPD en Mumba Sekuriteit 
in samewerking met Hamnet-Suid Gautengstreek en Rampbestuur Spesialis 
kommunikasievrywilligers. Die stap het by die Eastleigh Spar begin. Devan, 
ZR6DAN, Mario, ZUGTAN, en Stephen, ZS6SKY, het die eenhede verteenwo- 
ordig en alle kommunikasie by die geleentheid gehanteer terwyl Howard, ZS67S, 
in verbinding was met die lede vanaf n basisstasie vir bystandkommunikasie, 
indien nodig. Inspekteur Jean Okkers van Edenvale se SAPD en verskeie an- 
der SAPD-lede, insluitend die stasiebevelvoerder en hoof van die GPF, Mumba 
Sekuriteitslede en STS-lede het erkenning verleen aan die vermoë van die een- 
hede om behulpsaam te wees met bevel en beheer van die geleentheid. Dit is 
n jammerte dat die geleentheid deur die publiek swak ondersteun was, maar 
beter advertering sal gedoen word vir die volgende geleentheid. Inspekteur 
Okkers van die Edenvale SAPD het die lede teenwoordig geprys en was bein- 
druk deur die professionele en gladde hantering van die geleentheid. Hy het die 


lede bedank vir hul tyd en toewyding en sal nog belangstellendes verwelkom. 
Lede is gereeld betrokke by gemeenskapsgeleenthede. Hamnet Suid-Gauteng en 
Ekurhuleni Rampbestuur Spesialiskommunikasievrywilligers sal n opleidingsoe- 
fening bekend as “Hurry up and Wait” op Saterdag 19 September 2009 hou. 
Die geleentheid word gereël deur lede van die eenhede om hul gereedheid om 
te ontplooi en mobiele en veldstasies te aktiveer ter voorbereiding vir die 2010 
wêreldbekeraktiwiteite. Amateurs word genooi om die plaaslike herhalers te 
monitor, maar word ook versoek om nie die uitsendings te steur nie. Daar 
sal vreemde uitsendings gemaak word en luisteraars word versoek om nie die 
plaaslike owerhede daaroor te bel nie. Hulle is ingelig en sal ook deelneem aan 
die oefening. Belangstellende amateurs kan vir Howard Ware, ZS67Z7S, kontak 
op 083-258-5045 of per e-pos na, seclex@gmail.com. 


KOMPETISIENUUS 


Die Lente @RP-naelloop is vanmiddag, 138 September, vanaf 14:00 tot 16:00 SAT 
op die lug met GG- en foonaktiwiteit in die 40 meterband. `n RS(T)-verslag en 
die jaar van eerste lisensie word uitgeruil. Probeer om Suid-Afrika te werk met 
die laagste kraguitset wat u radio het. 


Die voorlopige uitslae van die SARL-HF-foonkompetisie sal eersdaags bekend 
gemaak word. Van die logs wat ontvang is, is nie volgens Reel 4 van die Algemene 
Reels nie. Na bespreking met die Raad van die SARL, is besluit om die betrokke 
radioamateurs te vra om hulle logstate reg te stel en weer in te stuur, of die logs 
word as kontrolelogs herklassifiseer. 


Die tweede been van die SARL BHEF/UHF-kompetisie sal volgende naweek 18 
tot 20 September op die lug wees. Daar is twee kompetisies daardie naweek 
- die digitale kompetisie begin Vrydagaand 18 September en eindig Sondag 20 
September, terwyl die analoogkompetisie op Saterdag 19 en Sondag 20 Septem- 
ber plaasvind. Die reels is beskikbaar in die 2009 SARL-kompetisiehandboek 
wat by www.sarl.org.za afgelaai kan word. 


Vir die Erfenisdagnaelloop op 24 September 2009 is die frekwensies wat gebruik 
mag word 7,000 tot 7,025 MHz vir gelykgolf en 7,060 tot 7,100 MHZ en 7,130 
tot 7,200 MHz vir spraak. Logstate moet gestuur word aan Die Sasolburg 
A mateurradioklub, ZSASRK, Posbus 28194, Sonlandpark, 1944, of per e-pos 
aan riaanzsdpr@gmail.com. Die sluitingsdatum vir die indien van logstate is 6 
Oktober 2009. 


KLUBNUUS 'Tydens die AJV van die Bloemfontein Radioamateurklub gehou 
op 5 September, is die volgende komitee verkies: Voorsitter: Andre van Rens- 
burg, ZS4APA; Ondervoorsitter: Martin Schwella, ZS4MS; Tesourier: Hennie 
Greyling, ZSAHG; Sekretaresse: Reinette Esterhuizen, ZU4R; Lede: Victor Re- 
itz, ZSAVR, en Deric Smith, ZSAOH. Dennis Green, ZS4BS, is bedank vir sy 20 
jaar diens op die komitee van die ou Bloemfonteintak en Bloemfontein RAK. 


HE-VOORTPLANTINGSVOORSPELLING 
Hannes Coetzee, ZS6BZP rapporteer dat die sonaktiwiteitsvlak steeds op `n 


laagtepunt is. 'Tans is daar geen amptelike sonvlekke nie. 20 en 40 m is die 
beste keuses vir DX. Gedurende die middae gaan die toestande na die Ooste 
en die Weste goed wees. Gedurende laatmiddag en die aand gaan toestande 
na die Noorde goed wees. Gedurende die oggend is daar 'n moontlike kans om 
kontakte met Australië te maak. Gedurende die aand is kontakte met Nieu- 
Zeeland op 40 m moontlik. Gedurende die aand is daar ook `n moontlikheid 
van 40 m-kontakte met Brasilië. Plaaslike toestande gaan gedurende die dag 
op 40 m goed wees. 80 m behoort gedurende vroegoggend en laatmiddag goeie 
resultate oor die korter afstande lewer. 30 m sal gedurende die middel van die 
dag goeie resultate oor die langer afstande lewer. Saans is 80 m die beste keuse. 
Besoek gerus www.spaceweather.co.za vir meer inligting. 


DAGBOEK VAN GEBEURE 13 September -ORP-lentenaelloop; 15 Septem- 
ber - Lansering van SumbandilaSat; 18 tot 20 September - SARL-BHF/UHF- 
kompetisies; 19 September - Hamnet Gauteng-Suid en Ekurhuleni Rampbestuur 
Spesialiskommunikasievrywilligers opleidingsoefening; 24 September ËErfenis- 
dagnaelloop; 24 September - Inskrywings vir Oktober RAE moet in wees. 06 Ok- 
tober Logstate vir Erfenisdagnaelloop moet in wees na riaanzsdpr@gmail.com. 


SARL-Nuus nooi klubs en individue om nuusberigte wat vir radioamateurs en 
kortgolfluisteraars van belang is, in te stuur. Plaas nuusberigte, indien moontlik, 
in beide Afrikaans en Engels alleenlik op www.sarl.org.za/newsinbox.asp, nie 
later nie as die Donderdag wat die bulletindatum voorafgaan. 


Die SARL nooi u ook om te luister na die program Amateur Radio Mirror In- 
ternational, wat om 10:00 SAT op 145,750 MHz in die Pretoria-gebied uitgesaai 
word, met herleidings op 7 082, 7 205 en 17 860 kHz. Daar is ook `n pod- 
castuitsending waarna geluister kan word. Vir oudiostrome en Echolink deur 
ZS6FCS, besoek www.sarl.org.za, klik op ARMI en volg die skakels. `n Heruit- 
sending vind Maandagaande om 21:00 SAT op 3 215 kHz plaas. Sentech borg 
die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
Roger ZR3RC opgestel en deur George, ZS6NE, geredigeer is. 


Dankie dat u geluister het. 73. /EX 


